Kaljulaiu Kersti

**Kaljulaiu Kersti** (Kersti Kaljulaid; sündünüq 30. joulukuu pääväl 1969 Tarton) om Eesti poliitik, inneskine ärijuht ja ammõtnik, 2016–2021 Eesti Vabariigi president.

Kaljulaid om olnuq ärijuht ni Eesti ja Õuruupa Liido ammõtnik. Aastil 2004–2016 oll' tä Õuruupa Kontrollikua liigõq.  

## Elolugu
Kaljulaid lõpõt' aastagal 1987 Talliina 44. Keskkooli Aastagal 1992 lõpõt' tä *cum laude* Tarto Ülikooli bioloogia ala pääl. Aastagal 2001 sai tä Tarto Ülikoolist kutsõmagistri kraadi (MBA) ärijuhtmisõn.

Aastil 1996–1999 tekk' tä müügijuhi ja projektijuhi tüüd ni tüüt' pangan.

1999–2002 oll' Kaljulaid Eesti pääministri majandusnõvvoandja.

Tä om ilmutanuq arvamislukõ aokirändüsen ni om Kuku raadio saatõ "Eurominutid" autor ja saatõ "Keskpäevatund" üts tegijit.

Aastil 2001–2004 kuulu tä Esämaaliito, a valimiisist ossa es võtaq.

2002–2004 oll' Eesti Energia AS-i Iru eelektrijaama direktri.

2004–2016 oll' Kaljulaid Õuruupa Kontrollikua liigõq. 

Kaljulaid om 2011. aastagast Tarto Ülikooli nõvvokogo edemiis.

2015. valiti tä Poliitigauurmiisi Keskusõ PRAXIS juhis, a asõndaja puudumisõ tõttu Õuruupa Kontrollikuan saa-as tä Praxise juhi ammõtihe astuq.

2016 süküskuun valõ Riigikogo Kandsalei mano luud arõngu perräkaemisõ nõvvokoda Kaljulaiu umas edemehes.

2016. aastaga Eesti presidendivalimiisil tekk' Riigikogo vanõmbidõkogo 27. süküskuu pääväl päält presidendi valimalda jäämist valimiskogon Kaljulaiu Kerstile ettepanõgi kandidiiriq Vabariigi Presidendis ja Riigikogo liikmilõ ettepanõgi säädäq Kaljulaid presidendikandidaadis. 30. süküskuu pääväl 2016 säiki 90 Riigikogo liigõnd Kaljulaiu Kersti  üles Vabariigi Presidendi kandidaadis ja 3. rehekuu pääväl 2016 valiti Kaljulaiu Kersti Riigikogon 81 puulthelüga Eesti Vabariigi presidendis.  2021. aastaga presidendivalimiisil Kaljulaidu tõõsõs ammõdiaos es valitaq.

11. rehekuu pääväl 2021 ütel' Kaljulaid uman lahkumiskõnnõn, et täl om hää miil, et Eesti om jäänüq truus 92. aastagal Põhisäädüiste kirotuilõ Lääne väärtüisile, sest õnnõ säändsen väärtüsruumin ommaq noorõq peri Eestin elämä. 

## Eräelo
Edimädsest abielust om Kaljulaiul tütär ja poig. Kaljulaid om ka vanaimä. 

Timä tõõnõ kaasa om aastagal 1991 Tallinna Polütehnilise Instituudi raadioinseneri ala pääl lõpõtanuq Georgi-Rene Maksimovski, näil om kats poiga.

Kersti puulveli om Kaljulaiu Raimond.

## Avvotasoq
* Aastaga õuruuplanõ 2009
* Ütsmeele avvohind 2014

## Lätteq



## Välislingiq
* Kersti Kaljulaid saatõn Kukul külän, 29.10.2006
* Kersti Kaljulaid. Kui riik petab, siis petab ka maksumaksja. PM, 25.01.2007
* Kersti Kaljulaid Kas teeme nii või naa. PM, 17.03.2007
* Aasta eurooplaseks valiti Kersti Kaljulaid Postimees, 9.05.2009
* Terase pilguga üliõpilane, kes õiendas vastu UT, 10.05.2010
* Kersti Kaljulaid. Eetiline riik ei mängi oma rahvaga  postimees.ee, 12.08.2016
* Kaljulaid sooviks presidendina olla eelkõige eestvedaja, ERR, 30.09.2016.
* Kersti Kaljulaid.  Minu kiri kõigile Eestimaa inimestele, delfi.epl.ee, 30.09.2016. 
* Kaljulaid: olen tulevikus ka EKRE president, ERR, 30.09.2016.
* 30.09.2016, Presidendikandidaat Kersti Kaljulaid kõnõlõs…
* 7 UUDISED KLIPID 2016 - 7 Uudised - KERSTI KALJULAID: kahtlemata võib midagi esmaspäeval nihu minna, kuid olen siiski väga uhke nende 90 allkirja üle - TV3
** TV3 VIDEO | Kersti Kaljulaid: kahtlemata võib midagi esmaspäeval nihu minna, kuid olen siiski väga uhke nende 90 allkirja üle, ohtuleht.ee (TV3), 30.09.2016.
* Raul Ranne. http://epl.delfi.ee/news/lp/kaugest-ametnikust-koduseks-presidendikandidaadiks-kersti-kaljulaidi-kiirmarss?id=75776321, epl.delfi.ee, 1.10.2016.
* Andrus Kivirähk. Kõrboja perenaine, epl.delfi.ee, 1.10.2016.

katõgooria:Eesti poliitiguq
katõgooria:Eesti inemiseq